पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। केंद्रीय निर्वाचन विभाग की ओर से विधानसभा चुनाव-2013 के लिए कामों के लिए प्रदेश के 18 अधिकारियों को राज्य स्तरीय मास्टर ट्रेनर्स के रूप में 10 से 14 जून तक नई दिल्ली के इंडिया इंटरनेशनल इंस्टीट्यूट ऑफ डेमोक्रेसी एंड इलेक्शन मैनेजमेंट में प्रशिक्षण दिया जाएगा। संयुक्त मुख्य निर्वाचन अधिकारी पी.सी. गुप्ता ने बताया कि इन मास्टर ट्रेनर्स को मतदाता सूचियों के निरंतर अपडेट करने, निर्वाचन से संबंधित कानूनी प्रावधानों, नामांकन, मतदान, मतगणना, कानून व्यवस्था, भेदता मानचित्रण, शराब और हथियार मॉनिटरिंग, आदर्श आचार संहिता, प्रत्याशियों के चुनावी व्यय की मॉनिटरिंग आदि के बारे में प्रशिक्षण देंगे।
इन अधिकारियों को देंगे प्रशिक्षण : परिवहन विभाग के अतिरिक्त आयुक्त पवन अरोड़ा, खाद्य एवं आपूर्ति विभाग के उपायुक्त पुखराज सैन, पीडब्ल्यूडी के संयुक्त सचिव सांवर मल वर्मा, ग्रामीण विकास विभाग के संयुक्त सचिव महेश चंद्र शर्मा, श्रीगंगानगर से एडीएम उम्मेद सिंह, भीलवाड़ा के पंजीयक एवं मुद्रांक से डीआईजी अरुण हसीजा, उदयपुर नगर परिषद के आयुक्त जितेंद्र उपाध्याय, मोहनलाल सुखाडिय़ा विश्वविद्यालय के रजिस्ट्रार एल.एन मंत्री शामिल होंगे। इसी प्रकार आरपीए के एएसपी डॉ. रामेश्वर सिंह, जयपुर मुख्यालय के एसीपी धनपत राज, निर्वाचन विभाग के विशेषाधिकारी हरिशंकर गोयल, निर्वाचन विभाग के एसीईओ आशीष कुमार शर्मा, कोटा के राजस्व अपील अधिकारी बाबूलाल कोठारी, राजस्थान कृषि विश्वविद्यालय, बीकानेर के रजिस्ट्रार राजेंद्र मिश्रा, बीकानेर के अतिरिक्त संभागीय आयुक्त नत्थूराम, जयपुर के क्षेत्रीय परिवहन अधिकारी (द्वितीय) आभा जैन, महिला एवं बाल विकास विभाग, जोधपुर के उप निदेशक जुगल किशोर मीणा और नेशलन लॉ यूनिवर्सिटी जोधपुर के सोहन लाल शर्मा भी यह प्रशिक्षण प्राप्त करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn